CELEX: 32015R1039
Language: hr
Date: 2015-06-30 00:00:00
Title: Uredba Komisije (EU) 2015/1039 оd 30. lipnja 2015. o izmjeni Uredbe (EU) br. 748/2012 u pogledu probnih letova (Tekst značajan za EGP)

1.7.2015   
            
            
               HR
            
            
               Službeni list Europske unije
            
            
               L 167/1
            
         UREDBA KOMISIJE (EU) 2015/1039
   оd 30. lipnja 2015.
   o izmjeni Uredbe (EU) br. 748/2012 u pogledu probnih letova
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 216/2008 Europskog parlamenta i Vijeća od 20. veljače 2008. o zajedničkim pravilima u području civilnog zrakoplovstva i osnivanju Europske agencije za sigurnost zračnog prometa i stavljanju izvan snage Direktive Vijeća 91/670/EEZ, Uredbe (EZ) br. 1592/2002 i Direktive 2004/36/EZ (1), a osobito njezin članak 5. stavak 5. i članak 7. stavak 6.,
   budući da:
   
               (1)
            
            
               Uredbu Komisije (EU) br. 748/2012 (2) trebalo bi izmijeniti kako bi se, u okviru uvjeta za let, regulirali stručnost i iskustvo pilota i glavnih inženjera za ispitivanja u letu, ovisno o složenosti zrakoplova i izvedenih probnih letova, u svrhu povećanja sigurnosti i povećanja usklađenosti zahtjeva u pogledu stručnosti i iskustva članova posade za probne letove u Uniji.
            
         
               (2)
            
            
               U svrhu promicanja sigurnog izvođenja probnih letova potrebno je donijeti i zahtjeve za projektne i proizvodne organizacije koje izvode probne letove te zahtjev za postojanje operativnog priručnika za probne letove u kojem se definiraju politike i odgovarajući postupci organizacije u odnosu na probne letove. Taj bi priručnik trebao uključivati politike i postupke u pogledu sastava i stručnosti posade, osoba u zrakoplovu koje nisu članovi posade, upravljanja rizikom i sigurnošću, utvrđivanja instrumenata i opreme koju je potrebno imati u zrakoplovu.
            
         
               (3)
            
            
               Uredba Komisije (EZ) br. 2042/2003 (3) preinačena je radi jasnoće. Budući da se u EASA obrascu 15a, kako je utvrđen u Dodatku II. Prilogu I. (dio 21.) Uredbi (EU) br. 748/2012, upućuje na Uredbu (EZ) br. 2042/2003, to je upućivanje potrebno ažurirati.
            
         
               (4)
            
            
               Zrakoplovnoj industriji i državama članicama treba osigurati dovoljno vremena za prilagodbu tim zahtjevima. Trebalo bi stoga donijeti odgovarajuće prijelazne odredbe. Ipak, s obzirom na prirodu određenih izmjena, za njih bi trebalo utvrditi poseban datum odgođene primjene.
            
         
               (5)
            
            
               Mjere predviđene ovom Uredbom temelje se na mišljenju Agencije u skladu s člankom 19. stavkom 1. Uredbe (EZ) br. 216/2008.
            
         
               (6)
            
            
               Mjere predviđene ovom Uredbom u skladu su s mišljenjem Odbora Europske agencije za sigurnost zračnog prometa osnovanog člankom 65. Uredbe (EZ) br. 216/2008,
            
         DONIJELA JE OVU UREDBU:
   Članak 1.
   Izmjena
   Prilog I. (dio 21.) Uredbi (EU) br. 748/2012 mijenja se u skladu s Prilogom ovoj Uredbi.
   Članak 2.
   Prijelazne odredbe
   1.   Države članice koje su na dan 21. srpnja 2015. izdavale nacionalne dozvole za članove posade za probne letove, izuzevši pilote, mogu to i dalje činiti u skladu sa svojim nacionalnim zakonodavstvom do 31. prosinca 2017. Nositelji tih dozvola mogu koristiti svoja prava do tog datuma.
   2.   Nakon 31. prosinca 2017. podnositelji zahtjeva za dozvolu za letenje ili nositelji dozvola za letenje mogu se i dalje koristiti uslugama pilotâ na probnim letovima treće ili četvrte kategorije iz Dodatka XII. Prilogu I. Uredbi (EU) br. 748/2012 te inženjerâ za ispitivanja u letu koji su do tog datuma izvodili aktivnosti povezane s probnim letom u skladu s primjenjivim pravilima nacionalnog zakonodavstva. Svako takvo korištenje ostaje ograničeno na opseg zaduženja članova posade za probne letove kako je utvrđeno prije 31. prosinca 2017.
   Opseg zaduženja člana posade za probne letove određuje podnositelj zahtjeva za dozvolu za letenje ili nositelj dozvole za letenje koji se koristi ili planira koristiti njihovim uslugama i to na temelju iskustva i osposobljenosti članova posade za probne letove te na temelju odgovarajuće evidencije podnositelja zahtjeva za dozvolu za letenje ili nositelja dozvole za letenje. Taj opseg zaduženja člana posade za probne letove dostupan je nadležnom tijelu.
   Sva dodavanja ili druge izmjene opsega zaduženja tih članova posade za probne letove koje je odredio podnositelj zahtjeva za dozvolu za letenje ili nositelj dozvole za letenje koji se koristi ili planira koristiti njihovim uslugama u skladu su sa zahtjevima iz Dodatka XII. Prilogu I. Uredbi (EU) br. 748/2012.
   3.   Nadležna tijela mogu nastaviti izdavati EASA obrazac 15a, potvrdu o provjeri plovidbenosti, do 31. prosinca 2015., kako je utvrđeno u Dodatku II. Prilogu I. Uredbi (EU) br. 748/2012, na snazi prije 21. srpnja 2015. Potvrde izdane prije 1. siječnja 2016. valjane su dok se ne promijene ili se privremeno ili trajno oduzmu.
   Članak 3.
   Stupanje na snagu i primjena
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 21. srpnja 2015.
   Međutim:
   
               (a)
            
            
               točke 2. i 3. Priloga primjenjuju se od 1. siječnja 2016.; pri upućivanju na Dodatak XII. Prilogu I. Uredbi (EU) br. 748/2012 primjenjuje se točka (b);
            
         
               (b)
            
            
               točka 6. Priloga u vezi s točkom D Dodatka XII. primjenjuje se od 1. siječnja 2018., ne dovodeći u pitanje već proizašle zahtjeve iz Priloga I. (dio FCL) Uredbi Komisije (EU) br. 1178/2011 (4).
            
         
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. lipnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 79, 19.3.2008., str. 1.
   
   
      (2)  Uredba Komisije (EU) br. 748/2012 od 3. kolovoza 2012. o utvrđivanju provedbenih pravila za certifikaciju plovidbenosti i ekološku certifikaciju zrakoplova i s njima povezanih proizvoda, dijelova i uređaja te za certifikaciju projektnih i proizvodnih organizacija (SL L 224, 21.8.2012., str. 1.).
   
      (3)  Uredba Komisije (EZ) br. 2042/2003 od 20. studenoga 2003. o kontinuiranoj plovidbenosti zrakoplova i aeronautičkih proizvoda, dijelova i uređaja, te o odobravanju organizacija i osoblja uključenih u te poslove (SL L 315, 28.11.2003., str. 1.).
   
      (4)  Uredba Komisije (EU) br. 1178/2011 od 3. studenoga 2011. o utvrđivanju tehničkih zahtjeva i administrativnih postupaka vezano za članove posade zrakoplova u civilnom zrakoplovstvu u skladu s Uredbom (EZ) br. 216/2008 Europskog parlamenta i Vijeća (SL L 311, 25.11.2011., str. 1.).
   
      PRILOG
      Prilog I. (dio 21.) Uredbi Komisije (EU) br. 748/2012 mijenja se kako slijedi:
      
                  1.
               
               
                  U sadržaju se dodaje sljedeći unos:
                  „Dodatak XII. – Kategorije probnih letova i pripadajuće kvalifikacije posade za probne letove 85”.
               
            
                  2.
               
               
                  U točki 21.A.143.(a) dodaje se sljedeća točka 13.:
                  
                              „13.
                           
                           
                              ako je potrebno izvoditi probne letove, operativni priručnik za probne letove u kojem se utvrđuju politike i postupci organizacije u odnosu na probne letove. Operativni priručnik za probne letove uključuje:
                              
                                          i.
                                       
                                       
                                          opis procesa organizacije u odnosu na probne letove, uključujući sudjelovanje organizacije za probne letove u postupku izdavanja dozvola za letenje;
                                       
                                    
                                          ii.
                                       
                                       
                                          politiku u pogledu posade, uključujući sastav, stručnost, aktualnost letačkog iskustva i ograničenja trajanja leta, u skladu s Dodatkom XII. Prilogu I. (dio 21.), ako je primjenjivo;
                                       
                                    
                                          iii.
                                       
                                       
                                          postupke za prijevoz osoba koje nisu članovi posade i za osposobljavanje za probne letove, prema potrebi;
                                       
                                    
                                          iv.
                                       
                                       
                                          politike upravljanja rizikom i sigurnošću te odgovarajuće metodologije;
                                       
                                    
                                          v.
                                       
                                       
                                          postupke za utvrđivanje instrumenata i opreme koje je potrebno imati u zrakoplovu;
                                       
                                    
                                          vi.
                                       
                                       
                                          popis dokumenata potrebnih za probni let.”
                                       
                                    
                        
            
                  3.
               
               
                  U točki 21.A.243 točka (a) zamjenjuje se sljedećim:
                  
                              „(a)
                           
                           
                              Projektna organizacija dostavlja Agenciji priručnik u kojem neposredno ili upućivanjem na dokumentaciju opisuje organizaciju, odgovarajuće postupke i proizvode ili izmjene proizvoda koje treba projektirati. Ako je potrebno izvoditi probne letove, dostavlja se operativni priručnik za probne letove u kojem se utvrđuju politike i postupci organizacije u odnosu na probne letove. Operativni priručnik za probne letove uključuje:
                              
                                          i.
                                       
                                       
                                          opis postupaka organizacije u odnosu na probne letove, uključujući sudjelovanje organizacije za probne letove u postupku izdavanja dozvola za letenje;
                                       
                                    
                                          ii.
                                       
                                       
                                          politiku odabira posade, uključujući sastav, stručnost, zahtjeve za skorašnjim iskustvom, vremenska ograničenja leta, u skladu s Dodatkom XII. Prilogu I. (dio 21.), ako je primjenjivo;
                                       
                                    
                                          iii.
                                       
                                       
                                          postupke za prijevoz osoba koje nisu članovi posade i za osposobljavanje za probne letove, ako je primjenjivo;
                                       
                                    
                                          iv.
                                       
                                       
                                          politiku upravljanja rizikom i sigurnošću te odgovarajuće metodologije;
                                       
                                    
                                          v.
                                       
                                       
                                          postupke za utvrđivanje instrumenata i opreme koje je potrebno imati u zrakoplovu;
                                       
                                    
                                          vi.
                                       
                                       
                                          popis dokumenata potrebnih za probni let.”
                                       
                                    
                        
            
                  4.
               
               
                  U točki 21.A.708.(b), točka 2. zamjenjuje se sljedećim:
                  
                              „2.
                           
                           
                              sve uvjete i ograničenja u pogledu letačke posade koja upravlja zrakoplovom, uz uvjete i ograničenja definirana u Dodatku XII. Prilogu I. (dio 21.).”
                           
                        
            
                  5.
               
               
                  Dodatak II. zamjenjuje se sljedećim:„
                     Dodatak II.
                     
                        Potvrda o provjeri plovidbenosti – EASA obrazac 15a
                     
                     
                        
                  ”
            
                  6.
               
               
                  Dodaje se sljedeći Dodatak XII.:
                  
                     „Dodatak XII.
                     
                        Kategorije probnih letova i pripadajuće kvalifikacije posade za probne letove
                     
                     A.   Općenito
                     
                     U ovom se Dodatku utvrđuju potrebne kvalifikacije letačke posade uključene u izvođenje probnih letova za zrakoplove koji su certificirani ili bi trebali biti certificirani u skladu s kategorijom CS-23 za zrakoplove s najvišom dopuštenom masom pri uzlijetanju (MTOM) jednakom ili većom od 2 000 kg, s kategorijama CS-25, CS-27, CS-29 ili jednakovrijednim standardima plovidbenosti.
                     B.   Definicije
                     
                     
                                 1.
                              
                              
                                 ‚Inženjer za ispitivanja u letu’ znači svaki inženjer uključen u testne operacije na tlu ili u letu.
                              
                           
                                 2.
                              
                              
                                 ‚Glavni inženjer za ispitivanja u letu’ znači inženjer za ispitivanja u letu kojem su dodijeljene dužnosti u zrakoplovu u svrhu izvođenja probnih letova ili pomaganja pilotu u upravljanju zrakoplovom i njegovim sustavima za vrijeme aktivnosti povezanih s probnim letom.
                              
                           
                                 3.
                              
                              
                                 ‚Probni letovi’ znači:
                                 
                                             3.1.
                                          
                                          
                                             letovi u okviru razvojne faze novog projekta (zrakoplova, pogonskih sustava, dijelova i uređaja);
                                          
                                       
                                             3.2.
                                          
                                          
                                             letovi za dokazivanje usklađenosti s osnovom certifikacije ili projektom tipa;
                                          
                                       
                                             3.3.
                                          
                                          
                                             letovi čija je namjena ispitivanje novih projektnih koncepata, koji zahtijevaju neuobičajene manevre ili profile, za čijeg je izvođenja moguć izlazak iz već odobrene ovojnice leta zrakoplova;
                                          
                                       
                                             3.4.
                                          
                                          
                                             letovi osposobljavanja za probne letove.
                                          
                                       
                           C.   Kategorije probnih letova
                     
                     1.   Općenito
                     
                     Opisi navedeni u nastavku odnose se na letove koje izvode projektne i proizvodne organizacije iz Priloga I. (dio 21.).
                     2.   Područje primjene
                     
                     Ako je u ispitivanje uključeno više od jednog zrakoplova, svaki se pojedini let zrakoplova ocjenjuje na temelju ovog Dodatka kako bi se utvrdilo je li riječ o probnom letu, i ako jest, koje je kategorije.
                     Letovi iz točke (6)(B)(3) jedini su letovi koji ulaze u područje primjene ovog Dodatka.
                     3.   Kategorije probnih letova
                     
                     Probni letovi uključuju sljedeće četiri kategorije:
                     
                                 3.1.
                              
                              
                                 Prva (1.) kategorija
                                 
                                             (a)
                                          
                                          
                                             prvi let(ovi) novog tipa zrakoplova ili zrakoplova čije su karakteristike leta ili rukovanja možda znatno izmijenjene;
                                          
                                       
                                             (b)
                                          
                                          
                                             letovi za vrijeme kojih je vjerojatno moguće uočiti karakteristike leta koje se znatno razlikuju od onih već poznatih;
                                          
                                       
                                             (c)
                                          
                                          
                                             letovi za provjeru novih ili neuobičajenih projektnih obilježja ili tehnika;
                                          
                                       
                                             (d)
                                          
                                          
                                             letovi za utvrđivanje ili širenje ovojnice leta;
                                          
                                       
                                             (e)
                                          
                                          
                                             letovi za utvrđivanje regulatornih performansi, karakteristika leta i kvalitete rukovanja prilikom približavanja granicama ovojnice leta;
                                          
                                       
                                             (f)
                                          
                                          
                                             osposobljavanje za probne letove 1. kategorije.
                                          
                                       
                           
                                 3.2.
                              
                              
                                 Druga (2.) kategorija
                                 
                                             (a)
                                          
                                          
                                             letovi zrakoplovom koji još nema certifikat tipa, a koji nisu razvrstani u 1. kategoriju;
                                          
                                       
                                             (b)
                                          
                                          
                                             letovi zrakoplovom koji već ima certifikat tipa, nakon što je uvedena preinaka koja još nije odobrena, koji nisu razvrstani u 1. kategoriju i tijekom kojih je:
                                             
                                                         i.
                                                      
                                                      
                                                         potrebna procjena općeg ponašanja zrakoplova; ili
                                                      
                                                   
                                                         ii.
                                                      
                                                      
                                                         potrebna procjena osnovnih postupaka koji se odnose na posadu kada je u funkciji ili je potreban novi ili izmijenjeni sustav; ili
                                                      
                                                   
                                                         iii.
                                                      
                                                      
                                                         potrebno namjerno letjeti izvan granica trenutačno odobrene operativne ovojnice, ali unutar ispitivane ovojnice leta;
                                                      
                                                   
                                       
                                             (c)
                                          
                                          
                                             osposobljavanje za probne letove 2. kategorije.
                                          
                                       
                           
                                 3.3.
                              
                              
                                 Treća kategorija (3.)
                                 Letovi koji se izvode u svrhu izdavanja izjave o sukladnosti za novoizgrađene zrakoplove na kojima nije potrebno letenje izvan ograničenja certifikata tipa ili letačkog priručnika zrakoplova.
                              
                           
                                 3.4.
                              
                              
                                 Četvrta kategorija (4.)
                                 Letovi zrakoplovom koji već ima certifikat tipa, u slučaju uvođenja još neodobrene projektne izmjene, a koji nisu razvrstani u 1. ili 2. kategoriju.
                              
                           D.   Stručnost i iskustvo pilota i glavnih inženjera za ispitivanja u letu
                     
                     1.   Općenito
                     
                     Piloti i glavni inženjeri za ispitivanje u letu moraju imaju stručnost i iskustvo naznačeno u sljedećoj tablici.
                     
                                  
                              
                              
                                 Kategorije probnih letova
                              
                           
                                 Zrakoplov
                              
                              
                                 1.
                              
                              
                                 2.
                              
                              
                                 3.
                              
                              
                                 4.
                              
                           
                                 Zrakoplov za regionalni prijevoz kategorije CS-23 ili zrakoplov projektne brzine poniranja (Md) veće od 0,6 Ma ili čija je najveća visina letenja iznad 7 260 m (25 000 stopa), zrakoplov kategorija CS-25, CS-27, CS-29 ili jednakovrijednih standarda plovidbenosti
                              
                              
                                 1. razina stručnosti
                              
                              
                                 2. razina stručnosti
                              
                              
                                 3. razina stručnosti
                              
                              
                                 4. razina stručnosti
                              
                           
                                 Drugi zrakoplovi kategorije CS-23 čiji je MTOM jednak ili veći od 2 000 kg
                              
                              
                                 2. razina stručnosti
                              
                              
                                 2. razina stručnosti
                              
                              
                                 3. razina stručnosti
                              
                              
                                 4. razina stručnosti
                              
                           1.1.   1. razina stručnosti
                     
                              
                                 1.1.1.
                              
                              
                                 Piloti moraju ispunjavati zahtjeve iz Priloga I. (Dio FCL) Uredbi Komisije (EU) br. 1178/2011 (1).
                              
                           
                              
                                 1.1.2.
                              
                              
                                 Glavni inženjer za ispitivanja u letu:
                                 
                                             (a)
                                          
                                          
                                             uspješno je završio tečaj osposobljavanja za 1. razinu stručnosti; i
                                          
                                       
                                             (b)
                                          
                                          
                                             ima najmanje 100 sati letačkog iskustva, uključujući završeno osposobljavanje za probne letove.
                                          
                                       
                           1.2.   2. razina stručnosti
                     
                              
                                 1.2.1.
                              
                              
                                 Piloti moraju ispunjavati zahtjeve iz Priloga I. (Dio FCL) Uredbi (EU) br. 1178/2011.
                              
                           
                              
                                 1.2.2.
                              
                              
                                 Glavni inženjer za ispitivanja u letu mora:
                                 
                                             (a)
                                          
                                          
                                             uspješno završiti tečaj osposobljavanja za 1. ili 2. razinu stručnosti; i
                                          
                                       
                                             (b)
                                          
                                          
                                             imati najmanje 50 sati letačkog iskustva, uključujući završeno osposobljavanje za probne letove.
                                          
                                       Tečajevi osposobljavanja za 1. i 2. razinu stručnosti za glavnog inženjera za ispitivanja u letu obuhvaćaju najmanje sljedeća područja:
                                 
                                             i.
                                          
                                          
                                             izvedbu;
                                          
                                       
                                             ii.
                                          
                                          
                                             stabilnost i kontrolu/kvalitetu rukovanja;
                                          
                                       
                                             iii.
                                          
                                          
                                             sustave;
                                          
                                       
                                             iv.
                                          
                                          
                                             upravljanje ispitivanjem; i
                                          
                                       
                                             v.
                                          
                                          
                                             upravljanje rizikom/sigurnošću.
                                          
                                       
                           1.3.   3. razina stručnosti
                     
                              
                                 1.3.1.
                              
                              
                                 Piloti moraju minimalno posjedovati odgovarajuću dozvolu za kategoriju zrakoplova podvrgnutog ispitivanju, izdanu u skladu s dijelom FCL te dozvolu profesionalnog pilota (CPL). Osim toga, zapovjednik zrakoplova:
                                 
                                             (a)
                                          
                                          
                                             mora imati ovlaštenje za testno letenje; ili
                                          
                                       
                                             (b)
                                          
                                          
                                             mora imati najmanje 1 000 sati letačkog iskustva kao zapovjednik zrakoplova slične složenosti i karakteristika; i
                                          
                                       
                                             (c)
                                          
                                          
                                             sudjelovao je, za svaku klasu ili tip zrakoplova, na svim letovima koji su dio programa na temelju kojeg se izdaju pojedinačne svjedodžbe o plovidbenosti za najmanje pet zrakoplova.
                                          
                                       
                           
                              
                                 1.3.2.
                              
                              
                                 Glavni inženjer za ispitivanja u letu:
                                 
                                             (a)
                                          
                                          
                                             ispunjava uvjete za 1. ili 2. razinu stručnosti; ili
                                          
                                       
                                             (b)
                                          
                                          
                                             ima dovoljno letačkog iskustva potrebnog za zadatak; i
                                          
                                       
                                             (c)
                                          
                                          
                                             sudjelovao je na svim letovima koji su dio programa na temelju kojeg se izdaju pojedinačne svjedodžbe o plovidbenosti za najmanje pet zrakoplova.
                                          
                                       
                           1.4.   4. razina stručnosti
                     
                              
                                 1.4.1.
                              
                              
                                 Piloti moraju minimalno posjedovati valjanu odgovarajuću dozvolu za kategoriju zrakoplova podvrgnutog ispitivanju, izdanu u skladu s dijelom FCL, te dozvolu profesionalnog pilota (CPL). Zapovjednik zrakoplova mora imati ovlaštenje za probne letove ili najmanje 1 000 sati naleta kao zapovjednik zrakoplova slične složenosti i karakteristika.
                              
                           
                              
                                 1.4.2.
                              
                              
                                 Stručnost i iskustvo glavnih inženjera za ispitivanja u letu definirani su u operativnom priručniku za probne letove.
                              
                           2.   Glavni inženjeri za ispitivanja u letu
                     
                     Organizacija koja zapošljava glavne inženjere za ispitivanja u letu izdaje im ovlaštenje u kojem se navodi opseg njihovih zaduženja u organizaciji. Ovlaštenje sadržava sljedeće podatke:
                     
                                 (a)
                              
                              
                                 ime;
                              
                           
                                 (b)
                              
                              
                                 datum rođenja;
                              
                           
                                 (c)
                              
                              
                                 iskustvo i osposobljavanje;
                              
                           
                                 (d)
                              
                              
                                 položaj u organizaciji;
                              
                           
                                 (e)
                              
                              
                                 opseg primjene ovlaštenja;
                              
                           
                                 (f)
                              
                              
                                 datum prvog izdavanja ovlaštenja;
                              
                           
                                 (g)
                              
                              
                                 datum isteka valjanosti ovlaštenja, prema potrebi; i
                              
                           
                                 (h)
                              
                              
                                 identifikacijski broj ovlaštenja.
                              
                           Glavni inženjeri za ispitivanja u letu imenuju se za određeni let samo ako su fizički i mentalno sposobni sigurno obavljati dodijeljene dužnosti i odgovornosti.
                     Organizacija nositeljima stavlja na raspolaganje svu potrebnu evidenciju koja se odnosi na izdana ovlaštenja.
                     E.   Stručnost i iskustvo drugih inženjera za ispitivanja u letu
                     
                     Razina iskustva i osposobljavanja drugih inženjera za ispitivanja u letu prisutnih u zrakoplovu razmjerna je zadacima koji su im dodijeljeni kao članovima letačke posade te je u skladu s operativnim priručnikom za probne letove, ako je primjenjivo.
                     Organizacija odgovarajućem inženjeru za ispitivanja u letu mora staviti na raspolaganje svu potrebnu evidenciju koja se odnosi na njihove letačke aktivnosti.”
                  
               
            
         (1)  Uredba Komisije (EU) br. 1178/2011 od 3. studenoga 2011. o utvrđivanju tehničkih zahtjeva i administrativnih postupaka vezano za članove posade zrakoplova u civilnom zrakoplovstvu u skladu s Uredbom (EZ) br. 216/2008 Europskog parlamenta i Vijeća (SL L 311, 25.11.2011., str. 1.).